Die Witgat boom kan ryp hanteer en is uiters droogtebestand. Dit is 'n netjiese, kompakte, halfbladwisselende boom met 'n kenmerkende wit stam (vandaar "albitrunca"). Wild vreet graag die blare van die boom en dit word dikwels in die veld waargeneem met 'n duidelike afvreetlyn. Boscia albitrunca het keinerige grysgroen blare. Die boom groei stadig en het 'n wydspreidende wortelstelsel. Dit reageer goed op snoei en mens kan maklik 'n afvreetlyn insnoei. Ongelukkig aard dit nie in 'n houer nie. Witgat is 'n boom vir die fynproewer